Carlos de Beistegui

**Carlos de Beistegui**, nado na Cidade de México o 18 de febreiro de 1863 e finado en Biarritz, Francia, o 12 de xeneiro de 1953, foi un coleccionista de arte e numismático mexicano coñecido polo seu labor como mecenas e filántropo en Francia.

## Traxectoria 
### Orixe familiar e primeiros anos 
Carlos de Beistegui, nado na Cidade de México, procedía dunha familia mexicana vinculada á empresa e ao coleccionismo de arte, que emigrara a México desde o País vasco a finais do século XVIII. Alí o seu avó, Juan Antonio Beistegui y Arróspide (1778-1865), natural de Mondragón, fixera fortuna coas súas actividades comerciais e financeiras, mais a inestabilidade política e económica provocada polo derrocamento e a execución de Maximiliano de Habsburgo en 1867 obrigou a familia a abandonar México.

Así as cousas, Carlos de Beistegui instalouse en Francia en 1876, xunto coa súa familia, á idade de 13 anos. En París comezou a súa formación artística no obradoiro do retratista Léon Bonnat.|274x274px]]

O interese de Carlos Beistegui pola arte desenvolveuse non como creador, senón como coleccionista. Dirixiu esta vocación primeiramente iniciando unha colección de moedas e medallas antigas que chegou a ter unha gran relevancia, e en 1895 inclinouse cara ao coleccionismo de arte. 

Ao mesmo tempo, Beistegui mantivo unha estreita relación con grandes museos como o do Prado, en Madrid, ou o Louvre, en París. Neste último caso xogou un papel moi importante na recuperación dalgunhas obras mestras da pintura francesa para a pinacoteca parisiense, dun xeito totalmente altruísta. Este espírito fíxoo merecedor de numerosos recoñecementos en Francia, por mor das súas constantes doazóns, entre eles o nomeamento como Cabaleiro da Lexión de Honra en 1908, Oficial en 1923, Comendador en 1930 e Gran Oficial en 1933. Nas súas propias palabras: O receptor foi a *Réunion des musées nationaux*, que custodiou as obras no Château de Sourches, nos Países do Loira. Finalizada a guerra, a colección foi trasladada inicialmente a París e logo a Biarritz, ata que en 1953, logo do falecemento do filántropo, o groso da súa colección pasou á Sala Beistegui do Museo do Louvre.

Pola súa banda, a súa relación co Museo do Prado viuse favorecida pola súa amizade co pintor vasco Ignacio Zuloaga, que nas décadas de 1920 e 1930 tamén residía en París. Beistegui manifestou tamén a súa intención de doar pinturas ao Prado, e esta institución chegou a anunciar en 1928 que crearía unha sala co nome de Beistegui para expor os cadros doados por el. O rei Afonso XIII nomeouno en 1930 membro do Padroado Nacional do Museo do Prado, e concedeulle tamén a Gran Cruz da Orde de Afonso XII. Con todo, malia estes recoñecementos, a doazón anunciada non chegou a producirse, en parte como consecuencia dos cambios provocados pola instauración da segunda República Española en 1931.|170x170px]]
[miniatura|[Florín florentino|Florín de Aviñón a nome de Urbano V (1362-1370).|170x170px]]
Paralelamente á súa relación co mundo da pintura, Carlos de Beistegui foi tamén un ávido coleccionista de moedas e medallas, e chegou a reunir unha importantísima colección, que finalmente acabou formando parte do Gabinete de Moedas e Medallas da Biblioteca Nacional de Francia en 1931. A *Revue numismatique* fíxose eco deste importante xesto de Beistegui no seu número de xaneiro de 1932.

En 1934, o numismático Jean Babelon fixo unha publicación restrinxida, cunha tiraxe de só 80 exemplares, dun catálogo da Colección Beistegui. Segundo esta catalogación, a colección compúñase de 55 moedas gregas, 178 moedas romanas, seis moedas bizantinas, 403 moedas galas e francesas, 35 moedas feudais francesas, 501 moedas de diversos países, 28 medallas francesas e 20 medallas estranxeiras.

Aínda que Carlos de Beistegui continuou adquirindo moedas logo do depósito da súa colección no Gabinete, e mesmo engadiu 14 novas pezas entre 1934 e 1939, finalmente decidiu en 1942 revogar a súa prometida doazón. Como consecuencia deste cambio, iniciouse unha negociación para converter a idea inicial dunha doazón nunha adquisición, que se fixo efectiva o 12 de xullo de 1944. Xa que logo, as moedas, que xa estaban mo Gabinete, continuaron alí, aínda que esparexidas e non constituíndo unha colección unitaria. Canto ao prezo aboado polo Gabinete, no seu informe de actividades de xullo de 1944 sinálase o seguinte:
Ficheiro:Charles Orlando, Dauphin of France, in 1494.jpg|*O Delfín Carlos Orlant* (1494). Jean Hey.
Ficheiro:Death of Panthea by Peter Paul Rubens 01.jpg|*A morte de Didon* (ca. 1635-1638). Rubens.
Ficheiro:School of Largillière - Presumed portrait of Marie Anne Mancini - Louvre.jpg|*Retrato da Duquesa de Bouillon*. Nicolas Larguilliere (1656-1746).
Ficheiro:La Duchesse de Chaulnes, représentée en Hébé - Jean-Marc Nattier - Musée du Louvre Peintures RF 1942 32.jpg|*Retrato da Duquesa de Chaulnes* (1744). Jean Marc Nattier.
Ficheiro:Madame Drouais.jpg|*Retrato de Madame Drouais* (1758). François-Hubert Drouais.
Ficheiro:Jean-Honoré Fragonard - Match to Powderkeg (Le feu aux poudres) - WGA8057.jpg|*O lume das nubes* (ca. 1763-1764). Jean-Honoré Fragonard. 
Ficheiro:Jacques-André Naigeon.jpg|*Retrato dun artista* (ca. 1765-1772). Jean-Honoré Fragonard .
Ficheiro:Madame Lecerf, née Gérard, cousine de l'artiste (Louvre RF 1942 22).jpg|*Retrato de Madame Lecerf* (1794). François Gérard.
Ficheiro:Marchioness of la Solana, Francisco de Goya.jpg|*Retrato da Marquesa de La Solana* (1795). Goya.
Ficheiro:Jacques-Louis David 011.jpg|*Retrato inacabado de Bonaparte* (1798). Jacques-Louis David.
Ficheiro:Portrait de madame de Verninac by David Louvre RF1942-16 n2.jpg|*Retrato de Madame de Verninac* (1799). Jacques-Louis David.
Ficheiro:Mme Panckoucke.jpg|*Retrato de Madame Panckoucke* (1811). Ingres.
Ficheiro:Lorenzo Bartolini.jpg|*Retrato de Lorenzo Bartolini* (1820). Ingres.
Ficheiro:Meissonier Barricade.jpg|*A barricada* (ca. 1850). Ernest Meissonier.
Ficheiro:Autoportrait de l'artiste au béret basque (Louvre, RF 1942.36).jpg|*Autorretrato*. Ignacio Zuloaga (1931).

## Notas 
## Véxase tamén 
### Bibliografía 
* Alcántara, F. (1910). "Ignacio Zuloaga. Arte e identidad nacional”. En *El Imparcial*. 19 de marzo.
* Botella, L. (2008). "Carlos de Beistegui (1863-1953, l'amoureux discret". En *Grande Galerie, Le Journal du Louvre*. Nº 3. Páxina 76.
* Babelon. J. (1934). *Catalogue de la collection de monnaies et médailles de Carlos de Beistegui*. Les Beaux-Arts, París.
* Chastel-Rousseau, Ch. (2020). "Carlos de Beistegui, portrait d'un donateur". *Grande Galerie. Le Journal du Louvre*. Nº 52. Páxinas 70-77.
* Fouqueray, A. (1943). "La collection de Beistegui appartient maintenant au Musee du Louvre". En *Le Journal*. 25 de febreiro. Páxina 2.
* Fullias, C. (2021). *Carlos de Beistegui (1863-1953), collectionneur et donateur du Musée du Louvre: une figure énigmatique* [memoria de mestrado]. École du Louvre.
* Guiffrey, J. (1931). "La Collection Carlos de Beistegui". En *Gazette des Beaux-Arts*. Tomo V. Páxinas 137-154.
* Vitry, P. (1930). "Documents et nouvelles. A propos de la donation Carlos de Beistegui". En *Bulletin des musées de France*. Maio.. Páxina 103.